નેશનલ હાઇવે નંબર 8 પર આવેલી ઝાડેશ્વર ચોકડી ટ્રાફિકજામનું એપી સેન્ટર બની હતી. નર્મદા નદી પર 400 કરોડના ખર્ચથી કેબલ સ્ટેઇડ બ્રિજના પ્રોજેકટ અંતર્ગત ઝાડેશ્વર અને મુલદ ચોકડીએ ફલાયઓવર બનાવવામાં આવ્યાં છે. ફલાયઓવરના સરદાર અને કેબલ સ્ટેઇડબ્રિજ તરફ જયાં ફલાયઓવર પુરો થાય છે ત્યાં હાઇવે ક્રોસ કરવાની વ્યવસ્થા નહિ હોવાથી નીલકંઠેશ્વર મહાદેવ મંદિર તરફથી આવતા વાહનો વડોદરાથી આવતી લેનમાં રોગ સાઇડ આવતા હોય છે.